കൊവാക്സിന് സ്വീകരിച്ചവര്ക്ക് യുഎസില് പ്രവേശനാനുമതി വാഷിംഗ്ടണ് : കൊവാക്സിന് സ്വീകരിച്ചവര്ക്ക് യുഎസില് പ്രവേശനാനുമതി.കൊവാക്സിന്റെ രണ്ട് ഡോസുകളും സ്വീകരിച്ചവര്ക്ക് നവംബര് 8 മുതല് രാജ്യത്ത് പ്രവേശിക്കാം. ഭാരത് ബയോടെക്കിന്റെ കൊവാക്സിന് ലോകാരോഗ്യ സംഘടന അംഗീകാരം നല്കിയതിന് പിന്നാലെയാണ് അമേരിക്കയുടെ നിര്ണായക തീരുമാനം. കഴിഞ്ഞ ദിവസമാണ് ഇന്ത്യ തദ്ദേശീയമായി നിര്മ്മിച്ച കൊവാക്സിന് ലോകാരോഗ്യ സംഘടന അംഗീകാരം നല്കിയത്. മാസങ്ങള് നീണ്ട കാത്തിരിപ്പിനൊടുവില് അടിയന്തിര ഉപയോഗത്തിനുള്ള അനുമതിയാണ് ലഭിച്ചത്. ലോകാരോഗ്യ സംഘടന അംഗീകാരം നല്കുന്ന ഏഴാമത്തെ വാക്സിനാണ് കൊവാക്സന്. ഇതിനിടെ ഓസ്ട്രേലിയ, ഇറാന്, മെക്സിക്കോ, ഒമാന്, ഗ്രീസ്, മൗറീഷ്യസ് ഉള്പ്പെടെ നിരവധി രാജ്യങ്ങള് കൊവാക്സിന് അംഗീകരിച്ചിരുന്നു.The post കൊവാക്സിന് സ്വീകരിച്ചവര്ക്ക് യുഎസില് പ്രവേശനാനുമതി first appeared on MalayalamExpressOnline.